***A helyi felhívás címe:***

*Civil közösségfejlesztési programok, fejlesztések támogatása*

***A helyi felhívás kódszáma:***

*VP6-19.2.1.-59-6-17*

Magyarország Kormányának felhívása a(z) Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő nonprofit szervezetek támogatása: a HACS területén egyéni építési beruházásokkal, kisléptékű fejlesztésekkel, szervezetek tevékenységéhez kapcsolódó gépek, eszközök, berendezések, immateriális javak beszerzésével, marketinggel és képzésekkel, tréningekkel, tudásmegosztást célzó rendezvényekkel civil közösségfejlesztési programok, fejlesztések megvalósítása.

**1. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: **31.332.000 Ft**.

**2. A projekt keretében megvalósítandó tevékenységek:**

**2.1. Választható, önállóan támogatható tevékenységek:**

* Közösségi funkciójú épületek, épületrészek, építmények építése, rekonstrukciója, fejlesztése, azaz új építés, átalakítás, bővítés, felújítás, korszerűsítés támogatása. Emellett támogatható a kisléptékű infrastruktúra fejlesztése és a beruházáshoz szükséges kiegészítő infrastruktúra kiépítése, fejlesztése telekhatáron belül, megújuló energia hasznosítást és akadálymentes hozzáférést célzó beruházások.
* A szervezet tevékenységéhez és a tervezett projekt céljaihoz kapcsolódó gépek, eszközök, berendezések, immateriális javak beszerzése.
* Közösségfejlesztést segítő képzések, tréningek, a szervezet tevékenységéhez kapcsolódó, tudásmegosztást célzó rendezvények megvalósítása.

**2.2. Kötelezően megvalósítandó, önállóan nem támogatható tevékenységek:**

* Kötelező tájékoztatás és nyilvánosság biztosítása.

**2.3. Választható, önállóan nem támogatható tevékenységek:**

* Projektelőkészítés részeként az alábbi tevékenységek támogatása: Szükséges előzetes tanulmányok, engedélyezési dokumentumok, műszaki tervek, kiviteli és tendertervek elkészítése. Előkészítéshez kapcsolódó egyéb szakértői tanácsadás, szolgáltatások. Közbeszerzési eljárások lebonyolítása.
* Mérnöki feladatok Az építőipari kivitelezési tevékenységről szóló 191/2009. (IX. 15.) Korm. rendelet [a továbbiakban e melléklet alkalmazásában: 191/2009. (IX. 15.) Korm. rendelet] szerinti építési műszaki ellenőri szolgáltatás, tevékenység. Egyéb mérnöki és szakértői tevékenység.
* A projekt megvalósítási időszakában végzett projektmenedzsment tevékenységhez igénybe vett szakértői szolgáltatás. Projektmenedzsment személyi jellegű ráfordítása.
* Marketing tevékenység a civil szervezet bemutatása, tevékenységének népszerűsítése érdekében

**3. A projekt keretében nem támogatható tevékenységek:**

A felhívás keretében a 2. pontban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* olyan eszközök, gépek, berendezések beszerzése, amelyek nem illeszkednek a projekt céljaihoz.
* motorral hajtott szárazföldi, légi, vízi közlekedési jármű beszerzése.

**4. A projekt végrehajtására rendelkezésre álló időtartam:**

A projekt fizikai befejezésére a projekt megkezdését, vagy amennyiben a projekt a támogatói okirat/ kézbesítéséig nem kezdődött meg, a támogatói okirat kézbesítését követően legfeljebb 24 hónap áll rendelkezésre.

**5. A projekt területi korlátozása:**

A felhívásra kizárólag a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő szervezetek nyújthatnak be kérelmet.

**6. Indikátorok:**

Együttműködésbe bevont partnerszervezetek száma: 1 db

**7. Támogatást igénylők köre:**

Jelen felhívásra támogatási kérelmet nyújthatnak be:

Sportegyesület (GFO 521); Polgárőr egyesület (GFO 526); Nemzetiségi egyesület (GFO 528); Egyéb egyesület (GFO 529); Egyéb alapítvány (GFO 569); Közalapítvány (GFO 561); Egyházi szervezet technikai kód (GFO 559)

**8. Támogatási kérelmek benyújtásának határideje:**

Jelen felhívás keretében a helyi támogatási kérelem benyújtására 2018.02.05 naptól 2018.11.30 napig van lehetőség. Az első benyújtási szakasz zárónapja: 2018.04.06.

**9. Támogatás mértéke, összege:**

A támogatás maximális mértéke valamennyi támogatást igénylő esetében 95%, az igényelhető vissza nem térítendő támogatás összege maximum 5.000.000 Ft.

**10. Egyéb:**

* A pályázónak a pályázat benyújtása előtt kötelezően részt kell vennie a Lenti és Térsége Vidékfejlesztési Egyesület által biztosított konzultáción. A részvételt a pályázó az Egyesület által kiállított erről szóló dokumentum pályázathoz csatolásával igazolja.
* A pályázat indokoltságának alátámasztására a pályázó szervezetnek egy közösségfejlesztési programot kell készítenie, amelyben bemutatja, hogy a tervezett fejlesztés milyen módon segíti a nonprofit szervezet fejlődését, milyen szükségletre reagál a projekt, milyen hatása lesz a megvalósításnak a közösség életére, valamint milyen módon vonja be a célcsoport tagjait a projektbe.
* Közösségfejlesztést segítő képzést, tréninget, tudásmegosztást célzó rendezvényt tartalmazó projekt esetében elvárás, hogy minimum mikrotérségi szinten történjen a célcsoport bevonása.
* Elvárás, hogy a projekt nonprofit szervezetek együttműködésével valósuljon meg (amelyet a pályázat benyújtásakor igazolni kell).